อัลกออิดะฮ์

| อัลกออิดะฮ์ |
| --- | --- |
القاعدة   มีส่วนร่วมในสงครามต่อต้านการก่อการร้าย, สงครามในอัฟกานิสถาน, สงครามทางตะวันตกเฉียงเหนือของปากีสถาน, สงครามกลางเมืองโซมาเลีย, ความไม่สงบในมาเกร็บ, สงครามอิรัก, ความไม่สงบในอิรัก, การก่อความไม่สงบในเยเมนของอัลกออิดะห์, สงครามกลางเมืองซีเรีย, และอาหรับสปริง

ปฏิบัติการ: 2531–ปัจจุบัน
แนวคิด: ญิฮัดซะละฟี ซะละฟี ลัทธิกุทบิทซึม อุดมการณ์รวมกลุ่มอิสลาม
ผู้นำ: อุซามะห์ บิน ลาดิน † (2531–2554) อัยมัน อัซเซาะวาฮิรี † (2554–2565)  ซาอิฟ อัล-อะเดล (โดยพฤตินัย, 2565–ปัจจุบัน)
พื้นที่ปฏิบัติการ: ทั่วโลก มีอำนาจสูงสุดในตะวันออกกลาง 
พันธมิตร: ตอลิบาน เตห์ริก-ไอ-ตอลิบาน ปากีสถาน ขบวนการอิสลามอุซเบกิสถาน ขบวนการอิสลามเตอร์กีสถานตะวันออก ลัชการ์ อี ตอบบา กองทัพแห่งโมฮัมเหม็ด ญะมาอะห์ อิสลามียะห์ โบโกฮะรอม (จนถึง 2558) อาบูไซยาฟ เอมิเรตคอเคซัส
ปรปักษ์:  คณะมนตรีความมั่นคงแห่งสหประชาชาติ เนโท สหรัฐอเมริกา สหราชอาณาจักร ออสเตรเลีย แคนาดา อิตาลี ฝรั่งเศส เนเธอร์แลนด์ ตุรกี สมาชิกสหภาพยุโรป (not in NATO) Ireland (Republic of) สวีเดน สมาชิกนอกกลุ่มเนโท (In direct combat with al-Qaeda and affiliates) อัฟกานิสถาน ปากีสถาน อินเดีย แอลจีเรีย อียิปต์ ซีเรีย ซาอุดีอาระเบีย สหรัฐอาหรับเอมิเรตส์[ต้องการอ้างอิง] เยเมน อุซเบกิสถาน โมร็อกโก มาลี เคนยา โซมาเลีย รัฐอื่น ๆ ที่เป็นปรปักษ์: รัสเซีย บราซิล จีน[ต้องการอ้างอิง] ญี่ปุ่น เกาหลีใต้ มาเลเซีย[ต้องการอ้างอิง] อินโดนีเซีย[ต้องการอ้างอิง] ฟิลิปปินส์[ต้องการอ้างอิง] ยูเครน อิสราเอล ปรปักษ์ที่ไม่ใช่รัฐ: ฮิซบุลลอฮ์ ฮูษี รัฐอิสลามอิรักและเลแวนต์
การสู้รบและสงคราม: ในอัฟกานิสถาน ก่อนเกิดสงครามต่อต้านการก่อการร้าย สงครามกลางเมืองอัฟกานิสถานครั้งที่สอง  สงครามกลางเมืองอัฟกานิสถานครั้งที่สาม ในทาจิกิสถาน สงครามกลางเมืองในทาจิกิสถาน ในเชชเนีย สงครามเชชเนียครั้งที่สอง สงครามต่อต้านการก่อการร้าย ในเยเมน การก่อความไม่สงบในเยเมนของอัลกออิดะห์ ในอัฟกานิสถาน หลังจากเกิดสงครามต่อต้านการก่อการร้าย สงครามในอัฟกานิสถาน (พ.ศ. 2544–2557)  สงครามในอัฟกานิสถาน (พ.ศ. 2558–ปัจจุบัน) ในมาเกร็บ ความไม่สงบในมาเกร็บ  Northern Mali conflict ในอิรัก สงครามอิรัก  ความไม่สงบในอิรัก ในปากีสถาน สงครามทางตะวันตกเฉียงเหนือของปากีสถาน ในโซมาเลีย สงครามอิสลามโซมาเลียครั้งที่หนึ่ง  สงครามอิสลามโซมาเลียครั้งที่สอง ในซีเรีย สงครามกลางเมืองซีเรีย  การต่อต้านระหว่างประเทศต่อไอซิส American-led intervention in Syria 
อัลกออิดะฮ์ (อาหรับ: القاعدة, ออกเสียง: [ælqɑːʕɪdɐ]; แปลว่า ฐาน, รากฐาน) เป็นองค์กรข้ามชาติของกลุ่มนักรบอิสลามนิกายซุนนี ซึ่งเป็นที่ยอมรับกันอย่างกว้างขวางว่า เป็นองค์กรผู้ก่อการร้าย ถูกก่อตั้งในปี ค.ศ. 1988 โดยอุซามะฮ์ บิน ลาดิน, อับดุลลาห์ อัซซัม (Abdullah Azzam) และทหารอาสาสมัครชาวอาหรับอีกหลายคนในช่วงสงครามโซเวียต–อัฟกานิสถาน
อัลกออิดะฮ์ได้ดำเนินในฐานะเครือข่ายของกลุ่มอิสลามหัวรุนแรงและกลุ่มนักรบญิฮาดิสต์ซาลาฟิสต์ องค์กรนี้ถูกกำหนดให้เป็นกลุ่มก่อการร้ายโดยคณะมนตรีความมั่นคงแห่งสหประชาชาติ องค์การสนธิสัญญาแอตแลนติกเหนือ (เนโท) สหภาพยุโรป (อียู) สหรัฐอเมริกา จีน สหราชอาณาจักร รัสเซีย อินเดียและประเทศอื่น ๆ อีกหลายประเทศ อัลกออิดะฮ์ได้เข้าโจมตีเป้าหมายที่ไม่ใช่ทางทหารและเป้าหมายทางทหารในหลายประเทศ รวมทั้งเหตุระเบิดสถานเอกอัครราชทูตสหรัฐ ค.ศ. 1998 วินาศกรรม 11 กันยายน และเหตุระเบิดที่บาหลี ค.ศ. 2002
รัฐบาลสหรัฐได้ตอบสนองต่อเหตุการณ์วินาศกรรม 11 กันยายนด้วยการเปิดฉาก "สงครามต่อต้านการก่อการร้าย" ซึ่งได้พยายามที่จะบ่อนทำลายอัลกออิดะฮ์และพันธมิตร การเสียชีวิตของผู้นำคนสำคัญ รวมทั้งอุซามะฮ์ บิน ลาดิน ซึ่งได้นำปฏิบัติการของอัลกออิดะฮ์เพื่อเปลี่ยนจากการจัดระเบียบจากบน-ล่างและวางแผนการโจมตี เพื่อนำไปสู่การวางแผนโจมตีที่ดำเนินดารโดยเครือข่ายที่ดูหละหลวมของกลุ่มที่มีความเกี่ยวข้องและผู้ดำเนินปฏิบัติการอย่างหมาป่าเดียวดาย อัลกออิดะฮ์นั้นมีลักษณะโดยเฉพาะคือการจัดการการโจมตี ซึ่งรวมถึงการโจมตีแบบพลีชีพ และการวางระเบิดหลายเป้าหมายพร้อมกัน อุดมการณ์ของอัลกออิดะฮ์นั้นได้คาดหวังถึงการกำจัดอิทธิพลจากต่างชาติทั้งหมดในประเทศมุสลิม
อัลกออิดะฮ์ได้มีความเชื่อว่า ความเป็นพันธมิตรของชาวคริสเตียน-ชาวยิวกำลังสมคบคิดที่จะทำลายล้างอิสลาม ในฐานะนักรบญิฮาดิสต์ซาลาฟิสต์ สมาชิกของอัลกออิดะฮ์ได้มีความเชื่อว่า การสังหารผู้ที่ไม่ใช่นักรบจะได้รับบทลงโทษทางศาสนา อัลกออิดะฮ์ยังได้คัดค้านสิ่งที่ถือว่าเป็นกฏหมายที่มนุษย์สร้างขึ้น และต้องการแทนที่ด้วยรูปแบบของกฏหมายชะรีอะฮ์ที่เข้มงวด
อัลกออิดะฮ์ได้ดำเนินการโจมตีผู้คนจำนวนมากมายที่ถือว่าเป็นพวกกาฟิร (ผู้ปฏิเสธ) นอกจากนี้ยังเป็นผู้รับผิดชอบในการยุยงปลุกปั่นก่อให้เกิดความรุนแรงการแบ่งแยกท่ามกลางหมู่ชาวมุสลิม อัลกออิดะฮ์ได้ถือว่าชาวมุสลิมที่มีแนวคิดเสรีนิยม นิกายชีอะฮ์ นิกายศูฟี และนิกายอื่น ๆ เป็นพวกนอกรีต และสมาชิกและพวกเห็นพ้องต้องกันได้เข้าโจมตีมัสยิดและการชุมนุมของพวกเขา ตัวอย่างการโจมตีต่อนิกายอื่น ๆ ได้แก่ การสังหารหมู่อาชูรออ์ ค.ศ. 2004 การวางระเบิดในเมืองซาร์ดซิตี้ ค.ศ. 2006 การวางระเบิดที่กรุงแบกแดก เมื่อเดือนเมษายน ค.ศ. 2007 และการวางระเบิดที่ชุมชนชาวยาซีดิ ค.ศ. 2007
ภายหลังการเสียชีวิตของอุซามะฮ์ บิน ลาดินในปี ค.ศ. 2011 กลุ่มนี้อยู่ภายใต้การนำโดยชาวอียิปต์นามว่า อัยมัน อัซเซาะวาฮิรีจนกระทั่งเขาเสียชีวิตในปี ค.ศ. 2022 และในปี ค.ศ. 2021 ได้มีรายงานว่า ได้ประสบปัญหาจากความเสื่อมโทรมของกองบัญชาการส่วนกลางในการปฏิบัติการระดับภูมิภาค